પાંચ-સાત મિનિટ પછી મોબાઇલની રિંગ રણકી. પહેલાં થયું હમણાં કોઈનો ફોન ઉપાડવો નહીં, પરંતુ કંઈક કામનો હશે તો? સ્ટિયરિંગ એક હાથે કંટ્રોલ કરતાં તેણે ડાબા હાથે શર્ટના ઉપરના ખિસ્સામાંથી મોબાઇલ કાઢ્યો…. અરે? આ… શું? મોબાઇલ સ્ક્રીન પર કેતકીનું નામ ઝળકતું હતું! ભયનું એક લખલખું તેના શરીરમાંથી પસાર થઈ ગયું… આટલીવારમાં કેતકીના મૃતદેહ પાસે કોઈ પહોંચી ગયું?… એ આગળ વિચારવા લાગ્યો. હવે શું થશે? અગર જો મોબાઇલ નહીં ઍટેન્ડ કરું તો કોઈને વધુ શંકા જશે. એ કરતાં….